তারপর কী যেন হল! বাংলাদেশে হঠাৎ করে ক্রিকেট জনপ্রিয় হয়ে গেল। ফুটবলকে যেন জোর করে তাড়িয়ে দেয়া হল। ক্রিকেট হয়ে গেল “প্রায়” জাতীয় খেলা। তাই বলে কি ফুটবলকে বাংলার মানুষের মন থেকে মুছে দিতে পেরেছে কেউ? পারেনি। আর পারেনি বলেই চার বছর পরপর একটা মাসের জন্য বাংলার মানুষ ফুটবল ছাড়া অন্য সব খেলাকে ভুলে যায়। এমনকি খেলাটি যদি ক্রিকেটও হয়। তার উদাহরণ হচ্ছে, গত কালকের বাংলাদেশ-ভারত ওয়ানডে ম্যাচটি। ঢাকার মাটিতে হওয়া এই ম্যাচটি নিয়ে কারও সেভাবে কোন উৎসাহ ছিলনা, বরং অনেকেই সন্ধ্যাবেলায় ঘুমিয়ে পড়েছে ভোর চারটায় উঠে আর্জেন্টিনা-বসনিয়া ম্যাচটি দেখার জন্য। এ জন্যই বলেছিলাম যে – মন থেকে যে প্রেম সেটা বাংলার মানুষ আসলে ফুটবলকেই দিয়েছে, কিন্তু চারপাশে লোকজনের চাপে পড়ে ক্রিকেটকে নিয়েই সংসার করতে হচ্ছে।